open-index/open-wikipedia-markdown huggingface dataset:
Όμιλος Εταιριών Ελληνικά Καλώδια

Ο **Όμιλος Εταιριών ΕΛΛΗΝΙΚΑ ΚΑΛΩΔΙΑ** είναι μια ελληνική βιομηχανία καλωδίων διεθνώς γνωστή ως **CABLEL**. Η εταιρία έχει δραστηριότητα από το 1950 και σήμερα διαθέτει 6 εργοστάσια παραγωγής στην Ελλάδα, στη Ρουμανία  και στη Βουλγαρία, έχοντας αναπτύξει παγκόσμια εμπορική δραστηριότητα. Η ΕΛΛΗΝΙΚΑ ΚΑΛΩΔΙΑ συγκαταλέγεται στις δέκα μεγαλύτερες βιομηχανίες της Ελλάδας.

Οι σημαντικότερες κατηγορίες καλωδίων της ΕΛΛΗΝΙΚΑ ΚΑΛΩΔΙΑ είναι: Υποβρύχια καλώδια,  καλώδια Υψηλής και Υπερυψηλής τάσης, καλώδια ισχύος Μέσης και Χαμηλής τάσης καθώς και καλώδια Τηλεπικοινωνιών, Οπτικών Ινών και Μεταφοράς Δεδομένων.

## Ιστορία

**1950:** Έναρξη παραγωγής καλωδίων από τη ΒΙΟΧΑΛΚΟ

**1973:** Ίδρυση της εταιρίας ΕΛΛΗΝΙΚΑ ΚΑΛΩΔΙΑ Α.Ε.

**1991:** Έναρξη παραγωγής καλωδίων οπτικών ινών

**1994:** Εισαγωγή στο Χρηματιστήριο Αθηνών

**1999:** Απόκτηση πλειοψηφίας μετοχών της Ρουμανικής εταιρίας ICME ECAB S.A.

**2003:** Ολοκλήρωση του νέου εργοστασίου παραγωγής στη Θήβα και έναρξη λειτουργίας γραμμής Υψηλής Τάσης

**2008:** Λειτουργία νέας γραμμής παραγωγής καλωδίων Υψηλής και Υπερυψηλής τάσης 400kV

**2011:** Εξαγορά της εταιρίας  FULGOR Α.Ε. που δραστηριοποιείται στην παραγωγή καλωδίων ισχύος έως και 150 kV, υποβρύχιων καλωδίων μέσης τάσης και οπτικών ινών, γυμνών αγωγών καθώς και βεργών χαλκού (Cu) – αλουμινίου (Al)/ 

**2012:** Επενδυτικό Σχέδιο ύψους 55 εκ. Ευρώ για παραγωγή υποβρύχιων καλωδίων Υψηλής Τάσης στην παραγωγική μονάδα της θυγατρικής FULGOR

**2014:** Έναρξη λειτουργίας της νέας παραγωγικής μονάδας της FULGOR στο Σουσάκι Κορινθίας

## Παραπομπές


## Εξωτερικοί Σύνδεσμοι
*Επίσημη Ιστοσελίδα

Ελληνικά Καλώδια
Ελληνικά Καλώδια
Έκτωρ Νασιώκας

Ο **Έκτωρ Νασιώκας** (Πετροχώρι Καρδίτσας, 19 Ιανουαρίου 1952) είναι Έλληνας γιατρός, συγγραφέας και πολιτικός, ο οποίος χρημάτισε βουλευτής Λάρισας (2000-2011) και υφυπουργός Υγείας και Πρόνοιας (2001-2004).

## Βιογραφία
Γεννήθηκε το 1952 στο Πετροχώρι Καρδίτσας. Σπούδασε ιατρική στο Πανεπιστήμιο Θεσσαλονίκης και ειδικεύθηκε στην παθολογία και την ογκολογία. Εργάστηκε στη Λάρισα, αρχικά ως Επιμελητής Α΄στην ογκολογική κλινική του Γενικού Νοσοκομείου και εν συνεχεία ως ιδιώτης γιατρός. 

Υπήρξε ο πρώτος πρόεδρος της Ένωσης Νοσοκομειακών Γιατρών Θεσσαλίας, αιρετό μέλος του Διοικητικού Συμβουλίου του Γενικού Νοσοκομείου Λάρισας και Διευθυντής του Κέντρου Υγείας Γόννων. Για πολλά χρόνια ήταν πρόεδρος του Συλλόγου Αργιθεατών Λάρισας και Γενικός Γραμματέας του ιδρύματος "Η Φιλόπτωχος Στέγη". 

Είναι νυμφευμένος με την καθηγήτρια φιλόλογο Μαρία Κορλού και έχουν αποκτήσει τρία παιδιά και έξι εγγόνια.

## Πολιτική δραστηριότητα
Μέλος του ΠΑΣΟΚ από το 1974, υπήρξε γραμματέας της Νομαρχιακής Επιτροπής Λάρισας και μετέπειτα μέλος της Κεντρικής Επιτροπής και του Εθνικού Συμβουλίου του κόμματος. 

Στις δημοτικές εκλογές του 1990 εκλέχθηκε δημοτικός σύμβουλος Λάρισας με το συνδυασμό του Αριστείδη Λαμπρούλη. Το Νοέμβριο του 1993 διορίστηκε Νομάρχης Ημαθίας από την κυβέρνηση του Ανδρέα Παπανδρέου, θέση στην οποία παρέμεινε μέχρι τις αρχές του 1995. 

Το 1996 ήταν υποψήφιος βουλευτής Λάρισας του ΠΑΣΟΚ.
Στις εθνικές εκλογές του 2000, του 2004, του 2007 και του 2009 εκλέχθηκε βουλευτής Λάρισας με το ψηφοδέλτιο του ΠΑΣΟΚ. Από τον Οκτώβριο του 2001 έως το Μάρτιο του 2004 διατέλεσε Υφυπουργός Υγείας και Πρόνοιας στην κυβέρνηση του Κώστα Σημίτη.
Τον Ιούνιο του 2011 παραιτήθηκε του βουλευτικού αξιώματος και παρέδωσε την έδρα στο κόμμα.

Στις δημοτικές εκλογές του 2014 ήταν υποψήφιος δήμαρχος Λαρισαίων, επικεφαλής της ανεξάρτητης παράταξης «ΑΝΘΡΩΠΙΝΗ ΠΟΛΗ», και εκλέχθηκε εκ νέου δημοτικός σύμβουλος.

## Συγγραφική δραστηριότητα
Έχει συγγράψει δυο βιβλία:  "Ο Αγωγιάτης" (εκδόσεις ΑΝΕΜΗ, 2012) και "Ο Χρησμός" (εκδόσεις ΑΝΕΜΗ, 2013).

## Παραπομπές


## Πηγές
Κράτος και κυβερνήσεις της Μεταπολίτευσης 1974-2011, Δημήτριος Γ. Σιούφας, Αθήνα 2012, ISBN 978-960-93-3752-6

Κατηγορία:Βουλευτές Λάρισας
Κατηγορία:Δημοτικοί Σύμβουλοι ανά την Ελλάδα
Κατηγορία:Έλληνες υφυπουργοί Υγείας και Πρόνοιας
Κατηγορία:Νομάρχες Ημαθίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες συγγραφείς του 20ού αιώνα
Κατηγορία:Έλληνες παθολόγοι
Κατηγορία:Έλληνες ογκολόγοι
Πάμφιλος

Ο **Πάμφιλος** ήταν ζωγράφος του 4ουαι. π.Χ. από την Αμφίπολη, μαθητής του Ευπόμπου και διδάσκαλος του Απελλή που ίδρυσε το 360 π.Χ. σχολή ζωγραφικής στην Σικυώνα  της οποίας κορυφαίος εκπρόσωπος ήταν ο Πολύκλειτος.

Απέβλεπε κυρίως στην ακρίβεια των αναλογιών και απαιτούσε για τον λόγο αυτό από τους μαθητές του την σπουδή της γεωμετρίας. Ενήργησε και πέτυχε την εισαγωγή της ζωγραφικής στα σχολεία. Δίδασκε επί μισθώ, ένα τάλαντο που έπαιρνε για διδασκαλία δώδεκα ετών. Μνημονεύονται δυο εικόνες, η εν Φλειούντι νίκη των Αθηναίων και ο Οδυσσέας επί σχεδίας. Επίσης συνέγραψε περί ζωγραφικής και ζωγράφων.

## Παραπομπές


Κατηγορία:Αρχαίοι Έλληνες ζωγράφοι
Κατηγορία:Αρχαία Αμφίπολις
The Last Command

***The Last Command*** είναι ο τίτλος του δεύτερου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε στις 9 Νοεμβρίου του 1985 μέσω της "Capitol Records". Η ηχογράφηση του πραγματοποιήθηκε στο "Pasha Music House" του Χόλιγουντ με παραγωγό τον Σπένσερ Πρόφερ, γνωστό για τη συνεργασία του με τους Quiet Riot.

Αυτός ήταν ο πρώτος δίσκος του συγκροτήματος που σκαρφάλωσε στο Top-50 στη Μεγάλη Βρετανία και τις Ηνωμένες Πολιτείες, όπου βραβεύθηκε ως χρυσός. Επίσης, το άλμπουμ μπήκε στο Top-20 στη Νορβηγία και τη Σουηδία, ενώ τα σινγκλ "*Blind in Texas*" και "*Wild Child*" γνώρισαν επιτυχία και τα βίντεο κλιπ τους έλαβαν μεγάλο αριθμό μεταδόσεων από το τηλεοπτικό δίκτυο "MTV".

Στην επανέκδοση του δίσκου το 1998, συμπεριλήφθηκαν επτά επιπλέον κομμάτια, μεταξύ αυτών και η διασκευή του συγκροτήματος στο "*Mississippi Queen*" των Mountain, η οποία είχε αρχικά κυκλοφορήσει στο σινγκλ του "*Wild Child*".

## Τραγούδια του δίσκου
**1. Wild Child** *(Lawless, Holmes)* - 5:12
**2. Ballcrusher** *(Lawless, Holmes)* - 3:27
**3. Fistful of Diamonds** *(Lawless)* - 4:13
**4. Jack Action** *(Lawless, Riley)* - 4:16
**5. Widowmaker** *(Lawless)* - 5:17
**6. Blind in Texas** *(Lawless)* - 4:21
**7. Cries in the Night** *(Lawless)* - 3:41
**8. The Last Command** *(Lawless)* - 4:10
**9. Running Wild in the Streets** *(Lawless)* - 3:30
**10. Sex Drive** *(Lawless, Holmes)* - 3:12

## Θέσεις τσαρτ

## Βραβεία
***The Last Command*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Τα μέλη των W.A.S.P.
Το "*The Last Command*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, μπάσο
* **[[Κρις Χολμς]]** - κιθάρα
* **Ράντι Πάιπερ** - κιθάρα, φωνητικά
* **Στίβ Ράιλι** - τύμπανα, φωνητικά

## Παραπομπές


## Πηγές
* The Last Command - WASP | Songs, Reviews, Credits, Awards | AllMusic
* W.A.S.P. - The Last Command (album review ) | Sputnikmusic
* W.A.S.P. - The Last Command - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 1985
Ηνωμένο Εργατικό Σοσιαλδημοκρατικό Κόμμα (Βουλγαρία)

Το **Ηνωμένο Εργατικό Σοσιαλδημοκρατικό Κόμμα** () ήταν πολιτικό κόμμα στη Βουλγαρία.

## Ιστορία
Το κόμμα ιδρύθηκε από αποσχισθείσα μέλη του βουλγαρικού Σοσιαλδημοκρατικού Εργατικού κόμματος (Ευρείς Σοσιαλιστές) μετά το πραξικόπημα του 1923, και αρχικά συμμάχησε με τη Δημοκρατική Συμμαχία.

Το κόμμα συμμετείχε σε εθνικές εκλογές μόνο το 1931, όταν συμμετείχε στις εκλογές για την Εθνοσυνέλευση αλλά δεν κατάφερε να κερδίσει μια έδρα.

Μεταξύ 1945 και 1947 είχε συμμαχήσει με την Βουλγαρική Αγροτική Εθνική Ένωση και τη παράταξη «Νίκολα Πετκόφ», και συμμετείχαν μαζί σε κοινό ψηφοδέλτιο στις εκλογές του 1946. Το κοινό ψηφοδέλτιο τερμάτισε στη δεύτερη θέση με 101 έδρες. Το επόμενο έτος ιδρύθηκε το κομμουνιστικό καθεστώς και το κόμμα αδρανοποιήθηκε.

## Παραπομπές


## Πηγές
*  

Κατηγορία:Πολιτικά κόμματα της Βουλγαρίας
Άγνων ο Αθηναίος

Ο **Άγνων** ήταν Αθηναίος, γιος του Νικία, πατέρας του Θηραμένη, στρατηγός κατά τη διάρκεια του Πελοποννησιακού Πολέμου που ανοικοδόμησε την Αμφίπολη. Συνεξεστράτευσε μαζί με τον Κλεόπομπο κατά της Ποτείδαιας και των Χαλκιδέων στην Θράκη, αλλά χάνοντας τους μισούς περίπου των στρατιωτών από λοιμό  αναγκάσθηκε να επιστρέψει στην Αθήνα.

«Τοῦ δ' αὐτοῦ θέρους ῞Αγνων ὁ Νικίου καὶ Κλεόπομπος ὁ Κλεινίου, ξυστράτηγοι ὄντες Περικλέους, λαβόντες τὴν στρατιὰν ᾗπερ ἐκεῖνος ἐχρήσατο ἐστράτευσαν εὐθὺς ἐπὶ Ξαλκιδέας τοὺς ἐπὶ Θρᾴκης καὶ Ποτείδαιαν ἔτι πολιορκουμένην, ἀφικόμενοι δὲ μηχανάς τε τῇ Ποτειδαίᾳ προσέφερον καὶ παντὶ τρόπῳ ἐπειρῶντο ἑλεῖν. προυχώρει δὲ αὐτοῖς οὔτε ἡ αἵρεσις τῆς πόλεως οὔτε τἆλλα τῆς παρασκευῆς ἀξίως· ἐπιγενομένη γὰρ ἡ νόσος ἐνταῦθα δὴ πάνυ ἐπίεσε τοὺς ᾿Αθηναίους, φθείρουσα τὴν στρατιάν, ὥστε καὶ τοὺς προτέρους στρατιώτας νοσῆσαι τῶν ᾿Αθηναίων ἀπὸ τῆς ξὺν ῞Αγνωνι στρατιᾶς, ἐν τῷ πρὸ τοῦ χρόνῳ ὑγιαίνοντας. Φορμίων δὲ καὶ οἱ ἑξακόσιοι καὶ χίλιοι οὐκέτι ἦσαν περὶ Ξαλκιδέας. ὁ μὲν οὖν ῞Αγνων ἀνεχώρησε ταῖς ναυσὶν ἐς τὰς ᾿Αθήνας, ἀπὸ τετρακισχιλίων ὁπλιτῶν χιλίους καὶ πεντήκοντα τῇ νόσῳ ἀπολέσας ἐν τεσσαράκοντα μάλιστα ἡμέραις· οἱ δὲ πρότεροι στρατιῶται κατὰ χώραν μένοντες ἐπολιόρκουν τὴν Ποτείδαιαν».

 '' Το ίδιο καλοκαίρι ο Άγνων του Νικία και ο Κλεόπομπος του Κλεινία, στρατηγοί και οι δυο μαζί με τον Περικλή, πήραν την στρατιά που είχε χρησιμοποιήσει εκείνος και ξεκίνησαν αμέσως εκστρατεία εναντίον των Χαλκιδέων στη Θράκη και της Ποτείδαιας που εξακολουθούσε να πολιορκείται· φθάνοντας στην Ποτείδαια έστησαν πολιορκητικές μηχανές και προσπαθούσαν με κάθε τρόπο να την κυριεύσουν. Ούτε όμως η πολιορκία της πόλης ούτε οι άλλες επιχειρήσεις σημείωναν πρόοδο ανάλογη με την ετοιμασία...Ο Άγνων λοιπόν έφυγε με τα πλοία για την Αθήνα, έχοντας χάσει από τους τέσσερις χιλιάδες τους χίλιους πενήντα οπλίτες από την αρρώστια μέσα σε περίπου σαράντα ημέρες. Οι στρατιώτες της αρχικής δύναμης έμειναν στις θέσεις τους και πολιορκούσαν την Ποτείδαια.
-Απόδοση στη νεοελληνική 

## Σημειώσεις

## Παραπομπές


Κατηγορία:Αρχαίοι Αθηναίοι
Κατηγορία:Αρχαία Αμφίπολις
Ντένις Μακουέγκε

Ο **Ντένις Μακουέγκε** (**Denis Mukwege**) (γεν. 1955) είναι Κονγκολέζος γυναικολόγος, ο οποίος είναι γνωστός για την προσφορά του στα θύματα βιασμών στη Λαϊκή Δημοκρατία του Κονγκό.

Το 2018 τιμήθηκε με το Νόμπελ Ειρήνης μαζί με τη Νάντια Μουράντ.

## Βιογραφικό
Γεννήθηκε την 1η Μαρτίου του 1955 στην πόλη Μπουκάβου, στη Λαϊκή Δημοκρατία του Κονγκό. Σπούδασε ιατρική και αρχικά εργάστηκε σε ένα νοσοκομείο σε αγροτική περιοχή στην πατρίδα του. Βλέποντας τις επιπλοκές στις μητέρες και στα νεογνά, στη διάρκεια του τοκετού, λόγω της έλλειψης εξειδικευμένης υγειονομικής περίθαλψης στη χώρα, αποφάσισε να σπουδάσει γυναικολογία στη Γαλλία. 

Είναι διευθυντής στο Νοσοκομείο Panzi, στην πόλη Μπουκάβου και ειδικεύεται στις εγχειρήσεις σε γυναίκες που έχουν πέσει θύματα βιασμού (που είναι χιλιάδες στη Λαϊκή Δημοκρατία του Κονγκό) προκειμένου να επιδιορθωθούν καταρχήν τα φυσικά τραύματα που τους έχουν προκληθεί από τους δράστες. Στο εν λόγω νοσοκομείο παρέχεται και ψυχολογική υποστήριξη στις γυναίκες θύματα βιασμού, που πολλές φορές φτάνουν εκεί γυμνές και σε άθλια κατάσταση.

Τον Σεπτέμβριο του 2012 σε ομιλία του στα Ηνωμένα Έθνη, ο Ντένις Μακουέγκε κατήγγειλε την ατιμωρησία που επικρατεί σχετικά με τους μαζικούς βιασμούς στη χώρα του και άσκησε κριτική στη διεθνή κοινότητα και στην κυβέρνηση της Λαϊκής Δημοκρατίας του Κονγκό για την αδράνειά τους σχετικά με τις σφαγές στην περιοχή Κίβου, στα ανατολικά της χώρας.

Στις 25 Οκτωβρίου του 2012 τέσσερις ένοπλοι επιτέθηκαν στο σπίτι του ενώ αυτός έλειπε, έπιασαν ομήρους τις κόρες του και περίμεναν να γυρίσει για να τον δολοφονήσουν. Ο Ντένις Μακουέγκε τελικά γλύτωσε αλλά σκοτώθηκε ο φρουρός του.  Μετά από αυτή την επίθεση ο Μακουέγκε έφυγε με την οικογένειά του στην Ευρώπη. Επέστρεψε στο Bukavu, τον Ιανουάριο του 2013, και έγινε δεκτός με ιδιαίτερη θέρμη από τους κατοίκους. 

Για την προσφορά στα θύματα βιασμού έχει τιμηθεί επανειλημμένα. Το 2008 του απονεμήθηκε το Βραβείο των Ηνωμένων Εθνών για τα ανθρώπινα δικαιώματα και το 2009 το Βραβείο Ούλοφ Πάλμε. Την ίδια χρονιά του απονεμήθηκε από τη Γαλλική κυβέρνηση ο τίτλος του Ιππότη της Λεγεώνας της Τιμής(Chevalier de la Légion d'Honneur). Το 2010 ανακηρύχτηκε επίτιμος διδάκτορας στην Ιατρική Σχολή του Πανεπιστημίου του Ούμεο, στη Σουηδία (Umeå University). Το 2011 έλαβε το Διεθνές Αναπτυξιακό Βραβείο Βασιλιάς Μποντουέν από τον βασιλιά του Βελγίου, Αλβέρτο το Β’ και το 2013 το Βραβείο Right Livelihood.

Το 2014 τιμήθηκε με το βραβείο Ζαχάροφ.

## Παραπομπές


Κατηγορία:Λαϊκή Δημοκρατία του Κονγκό
Κατηγορία:Γυναικολόγοι
Κατηγορία:Φεμινιστές
Κατηγορία:Ακτιβιστές
Κατηγορία:Ιππότες της Λεγεώνας της Τιμής
Κατηγορία:Βραβευμένοι με το Βραβείο Ζαχάρωφ
UAFA

Η **Ένωση Αραβικών Ποδοσφαιρικών Ομοσπονδιών** (αραβικά: الاتحاد العربي لكرة القدم, γαλλικά: *Union des Associations de Football Arabe*, αγγλικά: *Union of Arab Football Associations*) επισήμως με τη συντομογραφία **UAFA**, αποτελεί ένωση εθνικών ποδοσφαιρικών ομοσπονδιών στην περιοχή του Αραβικού Συνδέσμου.

## Ιστορία
Η Ένωση των Αραβικών Ποδοσφαιρικών Ομοσπονδιών (UAFA) ιδρύθηκε το 1974 στην Τρίπολη της Λιβύης. Το 1976, η γενική συνέλευση πραγματοποιήθηκε στη Δαμασκό της Συρίας, καθώς και τα κεντρικά γραφεία της ποδοσφαιρικής ένωσης μεταφέρθηκαν στη σημερινή έδρα τους στο Ριάντ της Σαουδικής Αραβίας.

## Μέλη
thumb|261px|Τα μέλη της UAFA

## Διοργανώσεις

### Εθνικών ομάδων
* Αραβικό Κύπελλο Εθνών
* Παλαιστινιακό Κύπελλο Εθνών (έπαυσε)
* Παναραβικοί Αγώνες
* Αραβικό Πρωτάθλημα Γυναικών
* Αραβικό Πρωτάθλημα Σάλας

#### Νέων
* Αραβικό Πρωτάθλημα Κ-20
* Αραβικό Πρωτάθλημα Κ-17
* Αραβικό Πρωτάθλημα Κ-15
* Παλαιστινιακό Κύπελλο Εθνών Νέων (έπαυσε)

### Συλλόγων
* Αραβικό Κύπελλο Πρωταθλητριών Ομάδων
* Αραβικό Κύπελλο Κύπελούχων (έπαυσε)
* Αραβικό Σούπερ Καπ (έπαυσε)

### Περιφερειακές
* Κύπελλο Εθνών του Κόλπου
* Κύπελλο Εθνών του Κόλπου Κ-23
* Κύπελλο Εθνών του Κόλπου Κ-17
* Κύπελλο Πρωταθλητριών Ομάδων του Κόλπου

## Πρόεδροι
Ο Μοχαμέντ Ραουραουά, το 2014, ανακοινώθηκε ως ο νέος πρόεδρος της UAFA.

* 1974 - 1999:  Φαϊσάλ μπιν Φαχντ
* 1999 - 2011:  Σουλτάν μπιν Φαχντ
* 2011 - 2014:  Ναουάφ μπιν Φαϊσάλ
* 2014 -&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;:  Μοχαμέντ Ραουραουά

## Δείτε επίσης
* Ασιατική Συνομοσπονδία Ποδοσφαίρου (AFC)
* Αφρικανική Συνομοσπονδία Ποδοσφαίρου (CAF)

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στον Αραβικό κόσμο
Πατριωτικό μέτωπο (Βουλγαρία)

thumb|200px|Η σημαία του Πατριωτικού Μετώπου
Το **Πατριωτικό μέτωπο** (*[[βουλγαρικά]] : Отечествен фронт, ОФ*) ιδρύθηκε το 1942 και ήταν αρχικά ένα βουλγαρικό πολιτικό κίνημα αντίστασης κατά τη διάρκεια του Β΄ Παγκοσμίου Πολέμου. Συστατικές ιδρυτικές ομάδες του ήταν το κίνημα Ζβενό, το Κομμουνιστικό Κόμμα Βουλγαρίας, η Βουλγαρική Αγροτική Εθνική Ένωση και το Βουλγαρικό Σοσιαλδημοκρατικό εργατικό κόμμα. Οι συστατικές ομάδες του είχαν ευρέως αντίθετες ιδεολογίες και συνεργάστηκαν μαζί χωρίς μια ενιαία ομάδα εξουσίας. Ωστόσο, το Βουλγαρικό Κομμουνιστικό κόμμα άρχισε να κυριαρχεί σύντομα στην οργάνωση. Το 1944, μετά τη Σοβιετική Ένωση που κήρυξε τον πόλεμο στη Βουλγαρία, το Πατριωτικό μέτωπο διέπραξε πραξικόπημα ανέλαβε την εξουσία σε όλη τη χώρα και κήρυξε τον πόλεμο στη Γερμανία και τις άλλες χώρες του Άξονα. Η κυβέρνηση με επικεφαλής τον Κίμωνα Γκεοργκίεφ αμέσως υπέγραψε κατάπαυση του πυρός και συνθήκη με τη Σοβιετική Ένωση. Σύντομα το Κομμουνιστικό Κόμμα Βουλγαρίας έγινε κυρίαρχο στην οργάνωση.

Στις εκλογές τις 18 Νοεμβρίου 1945 κέρδισε μια μεγάλη πλειοψηφία, αφού ήταν το μόνο κόμμα ή συνασπισμός που αναφέρονταν στο ψηφοδέλτιο. Το 1946 ο Γκεοργκίεφ παραιτήθηκε και ο διάδοχός του ήταν ο Γκεόργκι Δημητρόφ ηγέτης του Κομμουνιστικού κόμματος και η Βουλγαρία έγινε Λαϊκή Δημοκρατία. Τελικά το Πατριωτικό μέτωπο μετατράπηκε σε ένα ευρύ λαϊκό μέτωπο κάτω από το Κομμουνιστικό έλεγχο, και όλα τα κόμματα-μέλη εκτός από τη Βουλγαρική Αγροτική Λαϊκή Ένωση διαλύθηκαν. Με το τέλος του κομμουνισμού το 1989 διαλύθηκε.

## Παραπομπές


Κατηγορία:Πολιτικά κόμματα της Βουλγαρίας
Βουλγαρικές βουλευτικές εκλογές 1939

Οι βουλευτικές εκλογές διεξήχθησαν στη Βουλγαρία στις 24 Δεκεμβρίου του 1939, αν και η ψηφοφορία συνεχίστηκε σε ορισμένες περιοχές και τον Ιανουάριο το 1940. Οι εκλογές επίσημα πραγματοποιήθηκαν σε μια μη κομματική βάση με την Βουλγαρική Αγροτική Εθνική Ένωση και το Κομμουνιστικό Κόμμα Βουλγαρίας να έχει απαγορευτεί η δράση τους, και σε μια διαδικασία που ελέγχεται αυστηρά από τον τσάρο Βόρις Γ΄, τότε η πραγματική εξουσία στη χώρα. Ωστόσο οι υποψήφιοι κατέβηκαν στις εκλογές εκπροσωπώντας τα κόμματα. Οι προ-κυβερνητικοί υποψήφιοι κέρδισαν την πλειοψηφία των εδρών. Η προσέλευση των ψηφοφόρων ήταν 67,2%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Ο δεκαπενταετής πλοίαρχος

thumb|right|225px|Η πρώτη σελίδα της αρχικής εικονογραφημένης γαλλικής εκδόσεως
***Ο δεκαπενταετής πλοίαρχος*** (τίτλος πρωτοτύπου *Un capitaine de quinze ans*) είναι περιπετειώδες μυθιστόρημα του Γάλλου συγγραφέα Ιουλίου Βερν, που εκδόθηκε το 1878 στη σειρά του Βερν «Voyages Extraordinaires» (νο. 17). Το έργο περιστρέφεται γύρω από τα θέματα της πρώιμης ενηλικιώσεως, της καταδίκης του δουλεμπορίου και της εκδικήσεως.

## Περίληψη της πλοκής
Ο Ντικ Σαντ είναι ένας ανήλικος ναυτικός στη σκούνα «Pilgrim». Το πλήρωμα είναι φαλαινοθήρες που ταξιδεύουν κάθε χρόνο φθάνοντας μέχρι τη Νέα Ζηλανδία. Μετά από μία φτωχή κυνηγετική περίοδο, καθώς ετοιμάζονται για την επιστροφή, η κ. Γουέλντον, σύζυγος του ιδιοκτήτη της φαλαινοθηρικής εταιρείας για την οποία εργάζονται, ο πεντάχρονος γιος της Τζακ και ο εξάδελφός της Μπένεντικτ (που είναι εντομολόγος) τούς ζητούν να περάσουν από το Σαν Φρανσίσκο για να τους αφήσουν εκεί. Αρκετές ημέρες αργότερα, διασώζουν 5 ναυαγούς και έναν σκύλο, επιβάτες ενός άλλου πλοίου. Προς το τέλος του ταξιδιού, ανιχνεύουν και μία φάλαινα, και το πλήρωμα, ελπίζοντας να βγουν τουλάχιστον τα έξοδα, αποφασίζει να την κυνηγήσει. Ο πλοίαρχος, με κάποιο δισταγμό, αφήνει στον Ντικ την ευθύνη του πλοίου. Αλλά το κυνήγι έχει τραγική κατάληξη, καθώς όλα τα μέλη του πληρώματος και ο καπετάνιος σκοτώνονται. Τώρα ο Ντικ μένει για να κυβερνήσει το 400 τόνων πλοίο χωρίς κάποιον έμπειρο ναυτικό για να τον βοηθήσει. Επιχειρεί να διδάξει τους 5 ναυαγούς την τέχνη του ναυτικού και να φθάσει στις ακτές της Νότιας Αμερικής, αλλά ο Νεγκόρο, ο μάγειρας του πλοίου, καταφέρνει να τους παραπλανήσει, χαλώντας μία από τις πυξίδες τους και την ταχυμετρική συσκευή τους. Τελικά, αφού βεβαιώνεται πως έχουν χάσει τον δρόμο τους, τούς οδηγεί στην ισημερινή Αφρική. Στην Αγκόλα αρχίζει το δεύτερο μέρος του έργου, όπου έρχονται αντιμέτωποι με τον θεσμό της δουλείας.

## Εκδόσεις στην ελληνική γλώσσα
* *Ο δεκαπενταετής πλοίαρχος*, μετάφραση Γ. Τσουκαλά, εικονογράφηση Henri Meyer (της γαλλικής αρχικής εκδ.) & Ch. Barbant, εκδ. ΑΣΤΗΡ - Αλ. & Ε.Παπαδημητρίου (σειρά: Βιβλιοθήκη Ιουλίου Βερν #26), Αθήναι 1973, 301 σελίδες
* *Ο δεκαπενταετής πλοίαρχος*, μετάφραση Γ. Τσουκαλά, εικονογράφηση Henri Meyer (της γαλλικής αρχικής εκδ.), εκδ. Παπαδημητρίου (σειρά: Βιβλιοθήκη Ιουλίου Βερν #26), Αθήνα 1992, 301 σελ., ISBN 978-960-203-020-2
* *Ο δεκαπενταετής πλοίαρχος*, εκδ. Σμυρνιωτάκη, Αθήνα 1998, 254 σελ., ISBN 978-960-299-073-5
* *Ο δεκαπενταετής πλοίαρχος*, μετάφραση Αννίκας Φερτάκη, εικονογράφηση Henri Meyer (της γαλλικής αρχικής εκδ.) & Ch. Barbant, εκδ. `Αγκυρα, Αθήνα 2004, 362 σελ., ISBN 978-960-422-098-4
* *Ο δεκαπενταετής πλοίαρχος*, μετάφραση Κώστας Κυριαζής, εικονογράφηση Μυρτώ Δεληβοριά, εκδ. «Βιβλιοπωλείον της Εστίας», 2η έκδ.: Αθήνα 2005, 505 σελ., ISBN 978-960-05-1226-7

## Εξωτερικοί σύνδεσμοι
* 
* ''Dick Sands, the Boy Captain'', το κείμενο σε αγγλική μετάφραση της Ellen E. Frewer (1879) από το Project Gutenberg

Δεκαπενταετης π
Οστεολογία

Η **Οστεολογία** είναι ιδιαίτερος επιστημονικός κλάδος της Ανατομίας και Ανθρωπολογίας που έχει ως κύριο αντικείμενο έρευνας και μελέτης τον οστίτη ιστό, δηλαδή τον σκελετό των έμβιων όντων. Αποτελεί δε βοηθητικό κλάδο, ιδιαίτερης σπουδαιότητας πολλών άλλων επιστημονικών ερευνών όπως της παλαιοντολογίας, αρχαιολογίας, εγκληματολογίας και ιατροδικαστικής κ.ά. ακόμα μέχρι και της πετρολογίας, στην παρουσία και ταυτοποίηση οστέινων δεδομένων. Οι ερευνητές του κλάδου αυτού καλούνται γενικά **οστεολόγοι**.

Βασικότεροι επιμέρους κλάδοι της οστεολογίας είναι η οστεομετρία, η οστεοσύνθεση και η οστεοσυγκριτική. Η Οστεολογία είναι διάφορη της οστεοπαθητικής.

## Πηγές

* Νεώτερον Εγκυκλοπαιδικόν Λεξικόν Ηλίου τ.15ος, σ.93
Εθνικό Κοινωνικό Κίνημα (Βουλγαρία)

Το **Εθνικό Κοινωνικό Κίνημα** (*[[βουλγαρικά]] : Народно социално движение, НСД,*) ήταν ένα πολιτικό κόμμα της Βουλγαρίας που δημιουργήθηκε το 1932 από τον Αλεκσάνταρ Τσάνκοφ.
μικρογραφία
Ο Τσάνκοφ ήταν μέλος της κυβέρνησης της Λαϊκής συμμαχίας του Νίκολα Μουσάνοφ, κι έγινε ισχυρός θαυμαστής του Αδόλφου Χίτλερ και ως εκ τούτου ίδρυσε το Εθνικό κοινωνικό κίνημα με βάσει τον ναζισμό. Η παράταξη όμως είχε κηρύξει την ιδέα του «κοινωνικού εθνικισμού», που είχε προϋπόθεση τη συμμετοχή και την υποστήριξη των εθνικών εργαζομένων και την ένωση ενάντια στην ταξική πάλη. Το κόμμα δεν κατάφερε να αποκτήσει πολλά υπέρ στη κοινωνία, παρά τη ένταξη σε αυτό ενός μεγάλου αριθμού οπαδών, ιδίως μεταξύ των νέων ανθρώπων στα αστικά προάστια, παρότι η ίδρυση της βοήθησε να επιταχύνει την κατάρρευση της κυβέρνησης συνασπισμού. Η ομάδα κατάφερε να επιτύχει κάποια αποτελέσματα το 1934 , όταν μέλη του Ζβενό αποχώρησαν από αυτό κι εντάχθηκαν σε άλλες ομάδες, συμπεριλαμβανομένων και του Εθνικού κοινωνικού κινήματος. Ωστόσο ο τσάρος Μπότις Γ΄ και η κυβέρνηση του Ζλάτεφ εφάρμοσαν πολιτική καταστολής των Εθνικοσοσιαλιστών και ως αποτέλεσμα το κίνημα τέθηκε εκτός νόμου.

Η ομάδα παρέμεινε στην παρανομία και διατήρησε με τη ναζιστική Γερμανία , όπως αποδεικνύεται από το διορισμό του Τσάνκοφ στην ηγεσία της κυβέρνησης στην εξορία στο 1944.

## Παραπομπές


Κατηγορία:Πολιτικά κόμματα της Βουλγαρίας
Άννα Μαντζουράνη

Η **Άννα Μαντζουράνη** (Αθήνα, 28 Μαΐου 1935 - 9 Ιανουαρίου 1991) ήταν Ελληνίδα ηθοποιός του θεάτρου και του κινηματογράφου. Είναι γνωστότερη για τις συμμετοχές της στις ταινίες: *[[Θανάση σφίξε κι άλλο το ζωνάρι]]*, *[[Μάθε παιδί μου γράμματα]]* κ.ά.

Έχει κερδίσει το βραβείο Α’ γυναικείου ρόλου στο ΦΕΚΘ το 1981 για το ρόλο της στην ταινία *Μάθε παιδί μου γράμματα*.

## Βιογραφία
Σε ηλικία 18 χρονών ξεκίνησε τις σπουδές της, στη Δραματική Σχολή Τάκη Μουζενίδη όπως και στη σχολή τραγουδιού του Καλφόπουλου.

Πρωτοεμφανίστηκε στο θέατρο το 1952 με τον θίασο *Ελληνική Μουσική Κωμωδία* του Μουζενίδη και πρωτοεμφανίστηκε στον κινηματογράφο το 1958 στην ταινία Μέλπω. Σε γενικές γραμμές, η ηθοποιός έπαιζε περισσότερο σε θεατρικές παραστάσεις, παρά σε κινηματογραφικές ταινίες.

Στη δεκαετία του 1980, συμμετείχε σε μια από τις γνωστότερες ταινίες της δεκαετίας αυτής, το Μάθε παιδί μου γράμματα, που συμπρωταγωνιστούσε ο Βασίλης Διαμαντόπουλος. Το 1981 παρέλαβε από το Διεθνές Φεστιβάλ Κινηματογράφου Θεσσαλονίκης το βραβείο Α΄ Γυναικείου Ρόλου.

## Προσωπική ζωή και θάνατος
Πρώτος σύζυγος ήταν ο ηθοποιός Τάκης Βάβαλης (1933–2003) με τον οποίο απόκτησε μια κόρη. Δεύτερος σύζυγός της ήταν ο Αντώνης Καρατζόπουλος (1932–2024), ο οποίος ήταν παραγωγός ταινιών.

Απεβίωσε από καρκίνο στις 9 Ιανουαρίου 1991, σε ηλικία 55 ετών.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Η Άννα Μαντζουράνη στο Cine.gr 
* Η Άννα Μαντζουράνη στο 90lepta.com 
* Η Άννα Μαντζουράνη στο IMDb.com
* Η Άννα Μαντζουράνη στο FinosFilm.com 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
KAtomic

Το **KAtomic** είναι ένα εκπαιδευτικό παιχνίδι στο οποίο ο παίκτης καλείται να ξαναδημιουργήσει την δομή ενός εικονικού χημικού στοιχείου του οποίου τα άτομα έχουν διασκορπιστεί στην πίστα. Το μόριο αναπαρίσταται με δισδιάστατα γραφικά. Το KAtomic αποτελεί μέρος του πακέτου λογισμικού του KDE και συγκεκριμένα του πακέτου Kdegames. Είναι ελεύθερο λογισμικό, αδειοδοτημένο με την GNU General Public License (GPL), Version 2.

## Δείτε επίσης
* KDE
* Κατάλογος προγραμμάτων του KDE

## Παραπομπές


## Εξωτερικοί σύνδεσμοι
*KAtomic Handbook
*kp-atomix Έκδοση του παιχνιδιού υλοποιημένη σε javascript / html 

Κατηγορία:Λογισμικό KDE
Κατηγορία:Εκπαιδευτικό λογισμικό
KDE Wallet Manager

Το **KDE Wallet Manager** η **KWalletManager** είναι ένα πρόγραμμα του πακέτου λογισμικού του KDE. Επιτρέπει στους χρήστες να αποθηκεύουν τους κωδικούς τους καθώς και άλλες ευαίσθητες πληροφορίες σε κρυπτογραφημένα αρχεία, που αποκαλούνται *wallets* (=πορτοφόλια). Είναι ελεύθερο λογισμικό, αδειοδοτημένο με την GNU General Public License Version 2.

## Δείτε επίσης
* GNOME Keyring
* Κατάλογος προγραμμάτων του KDE

## Παραπομπές


Κατηγορία:Λογισμικό KDE
Περιφερειακή Ενότητα Σποράδων

Η **Περιφερειακή Ενότητα Σποράδων** είναι υποδιαίρεση της Περιφέρειας Θεσσαλίας η οποία προέκυψε από την κατάτμηση του πρώην Νομού Μαγνησίας. Αποτελείται από τους δήμους Αλοννήσου, Σκιάθου και Σκοπέλου.

Ο συνολικός πληθυσμός της Περιφερειακής Ενότητας ανέρχεται σε 13.798 κατοίκους, με τους 4.883 από αυτούς να κατοικούν στην έδρα της, την κωμόπόλη της Σκιάθου.

## Παραπομπές


## Εξωτερικοί σύνδεσμοι
* Επίσημη ιστοσελίδα Περιφέρειας Θεσσαλίας
Πουέρτα δε Αλκαλά

thumb|250px|Η Πουέρτα δε Αλκαλά το βράδυ
Η **Πουέρτα δε Αλκαλά** (*Puerta de Alcalá*, Πύλη της Αλκαλά) είναι νεοκλασσικό μνημείο στην Πλάθα δε λα Ιντεπεντένθια στη Μαδρίτη, Ισπανία. Βρίσκεται κοντά στο κέντρο της πόλης και αρκετά μέτρα μακριά από την κύρια είσοδο του Πάρκο Μπουέν Ρετίρο. Την πλατεία διασχίζει η οδός Αλκαλά, αν και ο δρόμος δεν περνάει μέσα από το μνημείο, και είναι η αρχή των οδών Αλφόνσο ΙΒ΄, Σερράνο και Ολόθαγα. Το όνομα προέρχεται από το παλιό μονοπάτι που ένωνε τη Μαδρίτη με την κοντινή πόλη Αλκαλά ντε Ενάρες.

Η Μαδρίτη στα τέλη του 18ου αιώνα παρέμενε ένα μονότονο χωριό όσον αφορά την εμφάνιση, που περιβαλλόταν από μεσαιωνικά τείχη. Περίπου το έτος 1774, ο βασιλιάς Καρόλος Γ΄ ανέθεσε στον Ιταλό αρχιτέκτονα Φραντσέσκο Σαμπατίνι να κατασκευάσει μία μνημειώδη πύλη στα τείχη της πόλης από την οποία θα διερχόταν ένας νέος δρόμος προς την πόλη Αλκαλά, αντικαθιστώντας μια παλιότερη, μικρότερη πύλη, που βρισκόταν δίπλα και χρονολογούταν από τον 14ο αιώνα. Ολοκληρώθηκε το 1778. Από την πύλη εισέρχονταν στη πόλη όσοι προέρχονται από τη Γαλλία, την Αραγονία και την Καταλονία. Σήμερα, η μνημειακή πύλη βρίσκεται κοντά στο Σιντριβάνι της Κύβελης και στο πάρκο Ρετίρο.

Η νεοκλασική μνημειώδης εμφάνιση της πύλης είναι παρόμοια με αυτή των ρωμαϊκών θριαμβικών αψίδων, και ανεγέρθηκε με το εξωτερικό τμήμα να βλέπει ανατολικά. Η πύλη από τότε έχει αποκατασταθεί πέντε φορές στους παραπάνω από τους δύο αιώνες που στέκεται, η τελευταία στο τέλος του 20ού αιώνα. Είναι πρώτη αψίδα του Θριάμβου που κατασκευάστηκε στην Ευρώπη μετά την πτώση της Ρωμαϊκής Αυτοκρατορίας και προηγήθηκε άλλων όπως η Αψίδα του Θριάμβου και η Πύλη του Βραδεμβούργου.

Το περιβάλλον της πύλης έχει αλλάξει αρκετές φορές από τότε που άρχισε η κατασκευή της. Αρχικά βρισκόταν στα εξωτερικά όρια της Μαδρίτης ενώ σήμερα θεωρείται το τουριστικό κέντρο της πόλης και μοιάζει να βρίσκεται κοντά στο κέντρο της πόλης. Αυτή η αλλαγή οφείλεται στην επέκταση της γειτονιάς Σερράνο και στην επέκταση της οδού Αλκαλά. Τέλος, από το 1976 θεωρείται από το ισπανικό κράτος ιστορικό-πολιτιστικό μνημείο, ενώ στην κατηγορία αυτή ανήκει και η Πλάθα δε λα Ιντεπεντένθια.

## Παραπομπές



Κατηγορία:Κτίρια και κατασκευές στη Μαδρίτη
Κατηγορία:Πύλες (αρχιτεκτονική)
Οστεομετρία

Η **Οστεομετρία** είναι επιμέρους κλάδος της Οστεολογίας με κύριο αντικείμενο έρευνας και μελέτης τη σπουδή ενός ζωικού σκελετού ή τμήματος αυτού με μετρικές μεθόδους.

## Γενικά
Ιδιαίτερη σημασία για την ακρίβεια μιας οστεομέτρησης έχει η κατάσταση του προς εξέταση οστού με δεδομένο ότι η ξήρανση αυτού ή η απώλεια διαφόρων οργανικών ουσιών ή ο εμποτισμός του λόγω κατάδυσης, ή η καταστροφή των χόνδρων ή κάποια χημική προσβολή του αλλοιώνει την μορφή και τις διαστάσεις του, ειδικότερα αν πρόκειται για μικρής ηλικίας άτομο όπου και παρατηρούνται οι μεγαλύτερες μεταβολές.
 
## Διακρίσεις
Ανάλογα με το μέρος του σκελετού όπου επιχειρείται οστεομετρία αυτή διακρίνεται σε κρανιομετρία, θωρακομετρία, σπονδυλομετρία, πυελομετρία, βραχιονομετρία κ.λπ.

## Οστεομετρικά όργανα
Στην οστεομετρία χρησιμοποιούνται διάφορα μετρικά όργανα όπως π.χ. μετρική ταινία, κρανιόμετρα, γωνιόμετρα, πυελόμετρα, οστεομετρικοί άβακες, (για μικρά οστά), παραλληλογράφοι, ειδικοί ζυγοί και διάφορα ογκομετρικά όργανα.

Ειδικότερα με τους οστεομετρικούς άβακες είναι δυνατόν από ένα μικρό αριθμό οστών ή ακόμα και από ένα μόνο να γίνει αναγνώριση του μεγέθους του ατόμου, ή το γένος του κ.λπ. Μάλιστα η οστεομέτρηση του ιερού οστού μέχρι τον κόκκυγα έχει μεγάλη φυλογονική σημασία μεταξύ των διαφορών που παρουσιάζουν οι διάφορες φυλές. Επ΄ αυτού όμως σημαντικότερη καθίσταται η κρανιομετρία στην γενικότερη ανθρωπομετρική.

## Πηγές
* Νεώτερον Εγκυκλοπαιδικόν Λεξικόν Ηλίου τ.15ος, σ.25

Κατηγορία:Οστεολογία
Καθεδρικός της Αλμουδένα

Ο **καθεδρικός ναός της Σάντα Μαρία λα Ρεάλ δε Αλμουδένα** είναι καθολικός καθεδρικός ναός στη Μαδρίτη, Ισπανία, έδρα της ρωμαιοκαθολικής αρχιεπισκοπής της Μαδρίτης. Η κατασκευή του άρχισε το 1879 και ο ναός εγκαινιάστηκε από τον Πάπα Ιωάννη Παύλο Β΄ το 1993.

Πρόκειται για ένα κτίριο μήκους 102 μέτρων και ύψους 69, το οποίο χτίστηκε κατά τη διάρκεια του δέκατου ένατου και του εικοστού αιώνα σε ένα μείγμα διαφορετικών ρυθμών: νεοκλασικό εξωτερικό, νεο-γοτθικό εσωτερικό και νεο-ρωμανικό ιερό. Καθαγιάστηκε από τον Πάπα Ιωάννη Παύλο ΙΙ κατά τη διάρκεια του τέταρτο ταξιδιού του στην Ισπανία στις 15 Ιουνίου 1993, και είναι ο μόνος ισπανικός ναός καθαγιασμένος από έναν Πάπα. Ο ναός είναι αφιερωμένος στην Κοίμηση της Θεοτόκου, με την ιδιότητα της Παναγίας της Αλμουδένα, πολιούχου της πόλης της Μαδρίτης και την Αρχιεπισκοπή της Μαδρίτης.

Ο καθεδρικός ναός βρίσκεται στο ιστορικό κέντρο της πόλης. Η κύρια πρόσοψη βρίσκεται απέναντι από το Βασιλικό Ανάκτορο. Η πρόσοψη βλέπει στην κάγιε Μπαϊλέν και το ιερό προς την Κουέστα δε λα Βέγα, στο τέλος της Κάγιε Μαγιόρ. Σε αντίθεση με τις περισσότερες χριστιανικές εκκλησίες, που έχουν άξονα στην κατεύθυνση ανατολικής-δύσης, ο καθεδρικός ναός έχει προσανατολισμό βορρά-νότου, ως αποτέλεσμα του σχεδιασμού του ως μέρος του συγκροτήματος του Βασιλικού Ανακτόρου. Είναι χτισμένο με πέτρα Νοβέλδα (Αλικάντε) και γρανίτη από τα λατομεία στο Κολμενάρ Βιέχο (Μαδρίτη).

Μαδριτη
Κατηγορία:Κτίρια και κατασκευές στη Μαδρίτη
Γεώργιος Βουγιουκλάκης

Ο **Γεώργιος Βουγιουκλάκης** (1903-1956) ήταν Αθηναίος λογοτέχνης, που έζησε το μεγαλύτερο μέρος της ζωής του στο εξωτερικό και απεβίωσε στο Παρίσι.

Ο Γ. Βουγιουκλάκης μετέφρασε στη δημοτική γλώσσα το *[[Κατά Ιωάννην Ευαγγέλιον]]* και έγραψε τα παρακάτω μυθιστορήματα:

* *Το φάντασμα της γυμνής γυναίκας*, (νουβέλα), 1930
* *Το φιδίσιο βλέμμα,* (διηγήματα) εκδ. Καμπανά, 1931
* *Ο ξένος*, 1936 (γαλλική μετάφραση: Georges Vouyouklakis, *L'étranger* / roman traduit du grec par Frédéric Cogniard / Préface de Philéas Lebesgue / Éditions Rieder, 1939)
* *Το Ευαγγέλιο κατά* *τον Ιωάννη*, («*Λογοτεχνική μετάφραση. Πρώτη φορά στη νεοελληνική γλώσσα*»), 1945
* *Η μαντάμ Εύα*, εκδ. «Η μεγάλη τέχνη», 1946
* *Οι πουλητές,* εκδ. «Η μεγάλη τέχνη», 1946
* Georges Vouyouklakis. *Le* *chaste des siècles* / roman traduit du grec par B. de Saint-Lierre / Préfaces de Sa Sainteté le pape Pie XII et de Sa Sainteté l'archevêque primat de Suède, M. Erling Eidem, Éditions Regain, 1951
* *Η πράσινη οχιά (*«*Έρευνα στο Μόντε Κάρλο / Ψυχογραφία του πάθους της ρουλέτας*»*),* (ημιτελές λόγω πρόωρου θανάτου του συγγραφέα), 1962
## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8 (1972), σελ. 760
* Μανούσος Φάσσης (Μανόλης Αναγνωστάκης), «*Μια περίπτωση αμφιλεγόμενη: ιδιοφυΐα ή φάρσα;*», Αυγή, 23 Αυγούστου 1984
* Αριστοτέλης Νικολαΐδης, «*Η παράδοξη έκλειψη ενός σημαντικού συγγραφέως*», περιοδικό Διαβάζω, τεύχος 263, 15 Μαΐου 1991
* Αριστοτέλης Νικολαΐδης, «*Λίγα λόγια για τον Γ. Βουγιουκλάκη ξανά*», περιοδικό Διαβάζω, τεύχος 271, 2 Οκτωβρίου 1991

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
ΤΝΤ

Ο όρος **ΤΝΤ** ή **T.N.T.** μπορεί να αναφέρεται:

*T.N.T. (άλμπουμ) των AC/DC
*T.N.T. (τραγούδι) των AC/DC
*TNT (τηλεοπτικός σταθμός)
* στο 2,4,6-τρινιτροτολουόλιο γνωστό και ως ΤΝΤ
Βουγιούκας

Το ελληνικό επώνυμο **Βουγιούκας** (που ετυμολογικά προέρχεται από την τουρκική λέξη *μπουγιούκ* = «μεγάλος») μπορεί να αναφέρεται σε κάποιο από τα παρακάτω πρόσωπα:

* Γεώργιος Βουγιούκας (1877-1945), μεταλλειολόγος-μηχανικός, διευθυντής των ΣΕΚ
* Ίαν Βουγιούκας (γενν. 1985), καλαθοσφαιριστής
* Παναγιώτης Βουγιούκας (1818-1889), μεταλλειολόγος-ορυκτολόγος και στρατιωτικός

## Δείτε επίσης
* Βάσω (Βασιλική) Βουγιούκα (γενν. 1986), πρωταθλήτρια της ξιφασκίας
Πόροι ή περί προσόδων

Οι **Πόροι ή περί προσόδων** , λατ. De Vectigalibus και αγγλ. Ways and Means, είναι έργο του Ξενοφώντα που γράφτηκε το 355 π.Χ. 354 π.Χ.  σε μια χρονική περίοδο που η Αρχαία Αθήνα έχασε το ρόλο της ως ηγεμονική δύναμη.

## Ιστορικό πλαίσιο
Η ήττα του Αθηναϊκού στόλου στα Έμβατα μεταξύ Χίου και Ερυθρών το 355 π.Χ., ο κίνδυνος από τις επεκτατικές τάσεις το Φιλίππου στο Βόρειο Αιγαίο και η οικονομική κρίση που αντιμετώπιζαν οι Αθηναίοι τους ανάγκασαν να εγκαταλείψουν τον πόλεμο εναντίον των αποστατών συμμάχων τους της Δεύτερης Αθηναϊκής Συμμαχίας.
## Θεματολογία

Ο Ξενοφώντας συνιστά στους Αθηναίους να στηρίξουν την οικονομική ανόρθωση αξιοποιώντας τους πόρους που παρέχει η ίδια τους η χώρα. Το πλούσιο υπέδαφος νέα μεταλλεία αργύρου στο Λαύριο  και ώθηση στην εξόρυξη μαρμάρου. Επίσης υποδεικνύει αξιοποίηση του λιμανιού του Πειραιά με  την κατασκευή ναυστάθμου, καταλυμάτων και αγορών που όλα αυτά θα συνοδευτούν και με κίνητρα υπέρ των μετοίκων (αλλοδαποί που είχαν επίσημα άδεια παραμονής στην Αττική, αλλά δεν είχαν πολιτικά δικαιώματα) έτσι ώστε ν΄ αυξηθεί ο αριθμός τους. Εισηγείται ισοτέλεια δηλαδή καθεστώς φορολογικής ισότητας και κυρίως απαλλαγής από την καταβολή του μετοικίου, που παραχωρούσαν σε μετοίκους οι οποίοι είχαν προσφέρει κάποια ιδιαίτερη υπηρεσία στην πόλη.

## Σημειώσεις

## Παραπομπές

## Αναφορές στο διαδίκτυο

*εισαγωγική παράγραφος με αντικριστή απόδοση στην νεοελληνική
*Πόροι ή περί προσόδων
*Πόροι ή περί προσόδων (αρχαίο κείμενο)

Κατηγορία:Οικονομική γεωγραφία
Κατηγορία:Αρχαία ελληνικά συγγράμματα
Ζωίλος

Ο **Ζωίλος** ήταν ρήτορας από την Αμφίπολη που έζησε μεταξύ 285- 247 π.Χ.. 

Κατηγορούσε τον Όμηρο, γι' αυτό επονομάστηκε Ομηρομάστιξ και για τη δηκτική του γλώσσα γενικά *κύων ρητορικός*.

## Παραπομπές


Κατηγορία:Αρχαίοι Έλληνες ρήτορες
Κατηγορία:Αρχαία Αμφίπολις
Πλάθα δε Εσπάνια (Σεβίλλη)

thumb|250px|Το κύριο κτίριο της Πλάθα δε Εσπάνια
Η **Πλάθα δε Εσπάνια** (*Plaza de España*, Πλατεία της Ισπανίας) είναι πλατεία η οποία βρίσκεται στο πάρκο της Μαρίας Λουΐζας στη Σεβίλλη, νότια Ισπανία. Κατασκευάστηκε το 1928 για την Ιβηροαμερικανική Έκθεση του 1929. Είναι εξαιρετικό παράδειγμα της αναγεννησιακής αναγέννησης στην ισπανική αρχιτεκτονική.

## Ιστορία
thumb|200px|left|Ο νότιος πύργος και το ποτάμι
thumb|200px|left|Η νότια πτέρυγα
thumb|250px|Οι «Εσοχές των Επαρχίων»
### Πάρκο Μαρίας Λουΐζας
Το 1929, η Σεβίλλη φιλοξένησε την Ιβηροαμερικανική Παγκόσμια Έκθεση, η οποία έλαβε χώρα στο πάρκο Μαρία Λουΐζα (Parque de María Luisa). Σχεδιάστηκε από τον Ζαν-Κλωντ Νικολάς Φορεστί. Όλο το νότιο άκρο της πόλης επανασχεδιάστηκε και έγινε ένα σύνολο κήπων και μεγάλων λεωφόρων. Στο κέντρο αυτών βρίσκετια το πάρκο της Μαρίας Λουΐζας, με πλακόστρωτα συντριβάνια, περίπτερα, τειχία, λίμνες, φράκτες και εξέδρες. Διαθέτει πλούσια βλάστηση, με φυτείες φοινίκων, πορτοκαλιών, πεύκων και παρτέρια με λουλούδια. Αρκετά κτίρια κατασκευάστηκαν σε αυτό για την έκθεση.

### Πλάθα δε Εσπάνια
Η Πλάθα δε Εσπάνια, η οποία σχεδιάστηκε από τον Ανίμπαλ Γκονθάλεθ, ήταν το κύριο κτίριο το οποίο κτίστηκε στα όρια του πάρκου της Μαρίας Λουΐζας ώστε να είναι η βιτρίνα των βιομηχανικών και τεχνολογικών εκθεμάτων της Ισπανίας. Ο Γκονθάλεθ συνδύασε το Αρ Ντεκό της δεκαετίας του 1920 με το νεομουδέχαρ. Το σύμπλεγμα της Πλάθα δε Εσπάνια είναι ένα τεράστιο ημικύκλιο με κτίρια να στην άκρη προσφάσιμα πάνω από την τάφρο με πολυάριθμες γέφυρες που αντιπροσωπεύουν τα τέσσερα αρχαία βασίλεια της Ισπανίας. Στο κέντρο βρίσκεται το σιντιβάνια Βιθέντε Τράβερ. Δίπλα στους τοίχους της Πλάθα είναι πολλές εσόχες διακοσμημένες με πλακάκια, με την καθέ μία να αναπαριστά μια διαφορετική επαρχία της Ισπανίας.

Σήμερα η Πλάθα δε Εσπάνια αποτελείται κυρίως από κυβερνητικά κτίρια. Οι «Εσοχές των Επαρχιών» είναι σκηνικό για φωτογραφίες των επισκεπτών. Κοντά στο τέλος του πάρκου, τα μεγαλύτερα κτίρια της έκθεσης έχουν μετατραπεί σε μουσεία. Το πιο μακρινό περιέχει τις αρχαιολογικές συλλογές της πόλης. Τα κύρια εκθέματα είναι ρωμαϊκά μωσαϊκά και τεχνουργήματα από την κοντινή Ιτάλικα.

Στην Πλάθα δε Εσπάνια έχουν γυριστεί αρκετές ταινίες, συμπεριλαμβανομένων σκηνών από την ταινία του 1962 Ο Λόρενς της Αραβίας. Το κτίριο χρησιμοποιήθηκε ως σκηνικό στη σειρά ταινιών *[[Ο Πόλεμος των Άστρων]]* - *[[Ο Πόλεμος των Άστρων: Επεισόδιο 1 - Η Αόρατη Απειλή]]* και *[[Ο Πόλεμος των Άστρων: Επεισόδιο 2 - Η Επίθεση των Κλώνων]]* - στο οποίο έλαβαν χώρα τα εξωτερικά γυρίσματα της Πόλης των Θιντ στον πλανήτη Ναμπού. Επίσης, εμφανίζεται στην ταινία του 2012 *Ο Δικτάτορας*.

## Πανοράματα

## Παραπομπές


## Εξωτερικοί σύνδεσμοι
* 

Κατηγορία:Σεβίλλη
Κατηγορία:Πλατείες στην Ισπανία
Souls of Black

***Souls of Black*** είναι ο τίτλος του τέταρτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 24 Σεπτεμβρίου του 1990 μέσω της δισκογραφικής εταιρείας "Atlantic Records". Η παραγωγή του πραγματοποιήθηκε από τον Μάικλ Ρόουζεν στα "Fantasy Studios" της Καλιφόρνια. Σύμφωνα με τον Τσακ Μπίλι, ο συγκεκριμένος δίσκος ολοκληρώθηκε όσο γινόταν πιο γρήγορα για να συμμετάσχει το συγκρότημα στην επερχόμενη περιοδεία.

Για την προώθηση του δίσκου, οι Testament έλαβαν μέρος στην περιοδεία "Clash of the Titans" μαζί με τους Megadeth, Slayer και Suicidal Tendencies, ενώ γυρίστηκαν βίντεο κλιπ για τα τραγούδια "*Souls of Black*" και "*The Legacy*".

Το άλμπουμ ανέβηκε στο # 35 στην Μεγάλη Βρετανία και το # 73 στα αμερικάνικα τσαρτ. Οι κριτικές που έλαβε ήταν μέτριες προς καλές, με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 3,5 / 5 και το "Metal Archives" 83%.

## Τραγούδια του δίσκου
**1. Beginning of the End** *(Peterson)* - 0:36
**2. Face in the Sky** *(Billy, Skolnick, Peterson)* - 3:53
**3. Falling Fast** *(Billy, Peterson, Clemente)* - 4:05
**4. Souls of Black** *(Billy, Skolnick, Peterson, Clemente)* - 3:22
**5. Absence of Light**(Billy, Skolnick, Peterson)* - 3:55<br />
*'6. Love to Hate** ''(Billy, Skolnick, Peterson, Clemente)'' - 3:40<br />
**7. Malpractice** ''(Billy, Skolnick, Peterson)'' - 4:43<br />
**8. One Man's Fate** ''(Billy, Peterson, Clemente)'' - 4:49<br />
**9. The Legacy** ''(Billy, Skolnick, Peterson, Clemente)'' - 5:30<br />
**10. Seven Days of May** ''(Billy, Skolnick, Peterson)'' - 4:41

==Θέσεις τσαρτ==
<big>***Souls of Black*** ''(άλμπουμ)''</big><br />

***Επίσημη κυκλοφορία: [[24 Σεπτεμβρίου]] [[1990]]***


==Τα μέλη των Testament==
Οι μουσικοί οι οποίοι ηχογράφησαν το "''Souls of Black''" είναι οι εξής:<br />
* **Τσακ Μπίλι** - [[Φωνητική|φωνητικά]]
* **Άλεξ Σκόλνικ** - [[κιθάρα]]
* **Έρικ Πίτερσον** - [[κιθάρα]]
* **Γκρεγκ Κρίστιαν** - [[μπάσο]]
* **Λούι Κλεμέντε''' - τύμπανα

## Παραπομπές


## Πηγές
* Souls of Black - Testament | Songs, Reviews, Credits, Awards | AllMusic
* Testament - Souls of Black (album review) | Sputnikmusic
* Testament - Souls of Black - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1990
Μουσελίμης

Στην Οθωμανική Αυτοκρατορία με το όνομα **Μουσελίμης** (στην τότε δημώδη ελληνική γλώσσα) λεγόταν ο διοικητής μιας επαρχίας ή μικρής περιφέρειας που ασκούσε κυρίως καθήκοντα τοπάρχη. Ο τίτλος αυτός αντιστοιχούσε με τον αργότερα λεγόμενο Καϊμακάμη.

Οι Μουσελίμηδες διορίζονταν από την Υψηλή Πύλη. Όταν στα καθήκοντά τους ασκούσαν και χρέη δημάρχου καλούνταν '''Μουδίρηδες'''.

Επί Τουρκοκρατίας **Μουσελίμηδες** και **[[Μουδίρης|Μουδίρηδες]]** διορίζονταν και στον ελλαδικό χώρο.

## Πηγές
* Μεγάλη Ελληνική Εγκυκλοπαίδεια τ. ΙΖ΄, σ. 431.

Κατηγορία:Οθωμανικοί τίτλοι
Κατηγορία:Τουρκοκρατία
Δημήτριος Πασχάλης

Ο **Δημήτριος Πασχάλης** (Άνδρος 1864 - 1944) ήταν Έλληνας ιστοριογράφος και Αντεπιστέλλον μέλος της Ακαδημίας Αθηνών.

Σπούδασε στη Νομική Σχολή, του πανεπιστημίου Αθηνών και έπειτα ασχολήθηκε με αρχαιολογικές και ιστορικές μελέτες. Κατόπιν, και με δικά του έξοδα, ίδρυσε το Αρχαιολογικό Μουσείο της Άνδρου, το οποίο συγκέντρωσε τις αρχαιότητες που βρέθηκαν στο νησί. Επίσης διατέλεσε νομάρχης, σε διάφορους νομούς, για μια εικοσαετία (μέχρι το 1924).

Έγραψε πολλά έργα, μεταξύ άλλων και σημαντικότερων είναι τα εξής: *Ανδριών αποικίαι* (1898), *Άνδρου ανέκδοτοι επιγραφαί* (1899), *Εποικισμός εν Άνδρω Πελοποννήσιων κατά το 18ο αιώνα* (1924), *Ιστορία της νήσου Άνδρου* (1925 και 1927, 2 τόμοι), *Λαογραφία της νήσου Άνδρου* (1926), *Θεόφιλος Καΐρης* (1928), *Ανδριακά σύμμεικτα* (1928), *Ευανθία Καΐρη* (1928) κ.ά.

## Παραπομπές


## Εξωτερικοί σύνδεσμοι
* Greekenacademic.com. ''Δημήτριος Πασχάλης''

Κατηγορία:Έλληνες ιστορικοί του 19ου αιώνα
Κατηγορία:Μέλη της Ακαδημίας Αθηνών
Rainbow Bridge

***Rainbow Bridge*** είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που πραγματοποίησε από τον Οκτώβριο του 1968 μέχρι τον Ιούλιο του 1970. Ο δίσκος κυκλοφόρησε σε μορφή δίσκου βινυλίου τον Οκτώβριο του 1971 μέσω της δισκογραφικής εταιρείας "Reprise Records". Παρά τον τίτλο του, το άλμπουμ δεν περιέχει ηχογραφήσεις από την ομώνυμη ταινία του 1971.

Οι περισσότερες ηχογραφήσεις προέρχονται από την εποχή μετά την διάλυση των Experience και η σύνθεση του συγκροτήματος περιλαμβάνει, εκτός του Χέντριξ, τον Μπίλι Κοξ στο μπάσο και τον Μιτς Μίτσελ στα τύμπανα, εκτός από το "*Room Full of Mirrors*" όπου παίζει ντραμς ο Μπάντι Μάιλς και το "*Look Over Yonder*" όπου παίζει μπάσο ο Νόελ Ρέντινγκ. Το κομμάτι "*Star Spangled Banner*" είναι διασκευή στον εθνικό ύμνο των Ηνωμένων Πολιτειών.

Η παραγωγή του δίσκου πραγματοποιήθηκε από τον Έντι Κρέιμερ και τον Μιτς Μίτσελ, όπως και στο προηγούμενο άλμπουμ, "*[[The Cry of Love]]*", ενώ αυτή την φορά συμμετείχε και ο Τζον Τζάνσεν.

Ο δίσκος ανέβηκε στο Top-20 σε Μεγάλη Βρετανία και Ηνωμένες Πολιτείες, ενώ σκαρφάλωσε στην έκτη θέση των καναδικών τσαρτ. Βραβεύθηκε ως χρυσός τον Δεκέμβριο του 1971 από την RIAA. Το σινγκλ "*Dolly Dagger*" μπήκε στα τσαρτ του Καναδά και των Ηνωμένων Πολιτειών.

## Τραγούδια του δίσκου
**1. Dolly Dagger** *(Hendrix)* - 4:45
**2. Earth Blues** *(Hendrix)* - 4:20
**3. Pali Gap** *(Hendrix)* - 5:05
**4. Room Full of Mirrors** *(Hendrix)* - 3:17
**5. Star Spangled Banner** *(John Stafford Smith, arr. Hendrix)* - 4:07
**6. Look Over Yonder** *(Hendrix)* - 3:28
**7. Hear My Train A Comin' (Live)** *(Hendrix)* - 11:15
**8. Hey Baby (New Rising Sun)** *(Hendrix)* - 6:05

## Θέσεις τσαρτ

## Βραβεία
***Rainbow Bridge*** *(άλμπουμ)*

* Ηνωμένες Πολιτείες (*RIAA Certification*): Χρυσός 

## Τα μέλη των Experience
Οι μουσικοί οι οποίοι ηχογράφησαν το "*Rainbow Bridge*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Μπίλι Κοξ]]** - μπάσο
* **[[Μιτς Μίτσελ]]** - τύμπανα
* **Τζούμα Σουλτάν** - κρουστά στα "*Dolly Dagger*", "*Pali Gap*" και "*Look Over Yonder*"
* **[[Μπάντι Μάιλς]]** - τύμπανα στο "*Room Full of Mirrors*" και δεύτερα φωνητικά στο "*Earth Blues*"
* **[[Νόελ Ρέντινγκ]]** - μπάσο στο "*Look Over Yonder*"

;*Γκεστ συμμετοχές*
* **The Ghetto Fighters** - φωνητικά στο "*Dolly Dagger*"
* **The Ronettes** - φωνητικά στο "*Earth Blues*"

## Παραπομπές


## Πηγές
* Rainbow Bridge - Jimi Hendrix | Songs, Reviews, Credits, Awards | AllMusic
* Jimi Hendrix, Rainbow Bridge - Rolling Stone
* Jimi Hendrix Rainbow Bridge Album Review | Rolling Stone

Κατηγορία:Δισκογραφία του Jimi Hendrix
Κατηγορία:Άλμπουμ του 1971
Όσκαρ Μπρονέρ

Ο **Όσκαρ Μπρονέρ** (1894- 1992) ήταν Αμερικανός σουηδικής καταγωγής διαπρέψας αρχαιολόγος  για τις εργασίες του στην Αρχαία Ελλάδα και ιδιαίτερα στην αρχαία Κόρινθο, όπου και άφησε την τελευταία του πνοή το 1992.

Δίδαξε στην Αμερικανική Σχολή Κλασικών Σπουδών στην Αθήνα και εργάστηκε για πολλά χρόνια στις ανασκαφές της αρχαίας Κορίνθου. Στα τέλη της δεκαετίας του 1930 εργάστηκε στη Βόρεια Ελλάδα και περιέγραψε την εκ νέου θεώρηση σχετικά με την ανέγερση του μνημειακού  Λέοντος της Αμφιπόλεως σε ένα βιβλίο που εκδόθηκε το 1941. Επέστρεψε σε μια εξαθλιωμένη Ελλάδα αμέσως μετά τον Δεύτερο Παγκόσμιο Πόλεμο ως μέλος του Ερυθρού Σταυρού. Έχει επίσης σκηνοθετήσει "Triumph Over Time", μια ταινία ερανικού τύπου που γυρίστηκε με έξοδα της Αμερικανικής Σχολής Κλασικών Σπουδών στην Αθήνα (αξίζει πραγματικά για την τεκμηρίωση της Ελλάδας λίγο μετά τον πόλεμο).

*Το βιβλίο που εκδόθηκε το 1941, αλλά δεν μεταφράστηκε ποτέ στα ελληνικά, περιέχει σημαντικές φωτογραφίες από την εύρεση του επιβλητικού γλυπτού σε κομμάτια, στις όχθες του Στρυμόνα καθώς και από την κατασκευή του μνημείου του.

*Αντικρούει την θεωρία του Walther Judeich που το 1895 υποστήριξε ότι κάτοχος του μνημείου είναι ο Μέγας Αλέξανδρος και υποστήριξε:

«Η αρχιτεκτονική μορφή του μνημείου του λέοντα, που υποδεικνύει την Ιωνία ως προέλευση του τύπου του, ευνοεί την άποψη ότι, αντί οποιουδήποτε άλλου από τους εταίρους του Μεγάλου Αλεξάνδρου, ο Λαομέδων ο Μυτιληναίος τιμήθηκε με τον Λέοντα της Αμφίπολης».

## Φωτογραφίες

Image:Lion of Amphipolis early excavations.jpg|Αρχικές ανασκαφές
Image:Lion of Amphipolis - view of the fragments before restoration.jpg|Όψη των κομματιών πρίν την αναστήλωση
Image:Lion of Amphipolis - part of the lion's head before restoration 01.jpg|Μέρος της κεφαλής πρίν την αναστήλωση
Image:Plaster model of the lion of Amphipolis 1937.jpg|Το επιβλητικό μέγεθος του λέοντα
Image:Lion of Amphipolis view of the base during reconstruction.jpg|Όψη της βάσης κατά αναστύλωση
Image:Lion of Amphipolis works on the lion's base.jpg|Εργασίες στην βάση του λέοντα
Image:Lion of Amphipolis reconstructed statue in 1937.jpg|Αναστηλωμένο μνημείο το 1937


## Παραπομπές


## Εξωτερικοί σύνδεσμοι
*The Lion Monument at Amphipolis by Oscar Broneer
*Φιλμ: Θριαμβεύοντας στο χρόνο.

Κατηγορία:Αμερικανοί αρχαιολόγοι
Μίρο Τσεράρ

Ο **Μίροσλαβ Τσεράρ ο Νεότερος**, γνωστός ως **Μίρο Τσεράρ** (*Miroslav Cerar*, 25 Αυγούστου 1963-) είναι Σλοβένος δικηγόρος, πολιτικός και πρωθυπουργός της χώρας από τις 18 Σεπτεμβρίου 2014 ως την παραίτησή του, στις 14 Μαρτίου 2018.

Ο Τσεράρ είναι γιος του πρώην Ολυμπιονίκη της ενόργανης γυμναστικής Μίροσλαβ Τσεράρ του Πρεσβύτερου και της πρώην υπουργού Δικαιοσύνης και εισαγγελέα Ζντένκα Τσεράρ.

Ο Τσεράρ ήταν καθηγητής στη Νομική Σχολή του Πανεπιστημίου της Λιουμπλιάνας και νομικός σύμβουλος της Εθνοσυνέλευσης της Σλοβενίας.

Μετά την παραίτηση της Αλένκα Μπράτουσεκ από την πρωθυπουργία της Σλοβενίας τον Μάιο, ο Τσεράρ ανακοίνωσε την κάθοδό του στην πολιτική. Στις 2 Ιουνίου 2014 ανακοινώθηκε η ίδρυση του Κόμματος του Μίρο Τσεράρ,  το οποίο συμμετείχε στις εκλογές του 2014 και κέρδισε το 34,49% των ψήφων και 36 από τις συνολικά 90 έδρες της Εθνοσυνέλευσης της Σλοβενίας, περισσότερες από κάθε άλλο κόμμα. Ο ίδιος ορκίστηκε ως πρωθυπουργός στις 18 Σεπτεμβρίου 2014 με την στήριξη του Κόμματος του Μίρο Τσεράρ, του Δημοκρατικού Κόμματος Συνταξιούχων της Σλοβενίας και των Σοσιαλδημοκρατών.

Στις 14 Μαρτίου 2018 ο Τσεράρ παραιτήθηκε από την πρωθυπουργία, επειδή ακυρώθηκε από το Ανώτατο Δικαστήριο το αποτέλεσμα του δημοψηφίσματος που έγινε τον Σεπτέμβριο του 2017 και με το οποίο εγκρίθηκε η κατασκευή σιδηροδρομικού έργου.

Τον Σεπτέμβριο του 2018 ανέλαβε υπουργός Εξωτερικών.

## Παραπομπές


Κατηγορία:Πρωθυπουργοί της Σλοβενίας
Κατηγορία:Σλοβένοι νομικοί
Κατάλογος στάσεων τραμ Αθήνας

Αυτός είναι πίνακας με όλες τους στάσεις του τραμ Αθήνας:

Κατηγορία:Κατάλογοι που αφορούν την Κοινωνία